**Učebné osnovy**

|  |  |
| --- | --- |
| **Názov predmetu** | **Hudobná výchova** |
| **Časový rozsah výučby** | 1 hodina týždenne, spolu 33 vyučovacích hodín |
| **Ročník** | ôsmy |
| **Škola** (názov, adresa) | **Súkromná základná škola**  **Oravská cesta 11**  **Žilina** |
| **Stupeň vzdelania** | **ISCED 2** |
| **Názov Školského vzdelávacieho programu** | **S angličtinou objavujeme svet** |
| **Dĺžka štúdia** | **5 rokov** |
| **Forma štúdia** | **denná** |
| **Vyučovací jazyk** | **slovenský jazyk** |

**Učebné osnovy sú totožné so vzdelávacím štandardom ŠVP pre príslušný predmet.**

**CHARAKTERISTIKA PREDMETU**

Hudobná edukácia v nižšom strednom vzdelávaní predstavuje kontinuálne, systémové a cieľavedomé pokračovanie hudobnej edukácie primárneho stupňa.

Hudobnú edukáciu možno vymedziť troma prvkami: hudobné umenie – obsah, hudobné schopnosti (zručnosti, návyky) – cieľ a hudobné činnosti – metóda, prostriedok rozvoja hudobných schopností, pochopenia princípov hudby, realizácia hudobného umenia. Sekundárnym obsahom predmetu je umenie, estetika, kreativita, sekundárnym cieľom rozvoj kľúčových kompetencií – komplexný rozvoj osobnosti, všeobecných ľudských kvalít.

Hudobná výchova v základnej škole je predmetom umelecko-výchovným a činnostným, na nižšom strednom stupni sa rozširuje o kognitívny rozmer – uvedomelé prenikanie do štruktúry hudobného diela, hudobno-teoretický a hudobno-historický rozmer, ako konklúzia predchádzajúcej hudobnej činnosti, praktickej hudobnej skúsenosti.

Anglický jazyk na našej škole využívajú žiaci i počas nejazykových hodín. Využívajú ho ako pracovný jazyk, ako jazyk, prostredníctvom ktorého majú možnosť obohacovať svoje vedomosti, získavať zručnosti a formovať svoju osobnosť. V rámci CLIL hodín (všetky nejazykové predmety) si vyučujúci sami volia témy, ktoré odučia prostredníctvom CLILu cez anglický jazyk. Našou snahou a cieľom je pripraviť dobrý jazykový základ pre efektívnu aplikáciu CLILu a následné pragmatické využívanie jazyka ako nástroja na dosahovanie vyučovacích cieľov.

**CIELE PREDMETU**

Ciele predmetu možno rozdeliť na špecifické hudobné ciele, špecifické ciele z oblasti umenia, estetiky a kreativity a sekundárne ciele.

Špecifické hudobné ciele:

Žiaci:

* získajú hudobné schopnosti prostredníctvom hudobných činností,
* realizujú hudobné činnosti na základe nadobudnutých hudobných schopností,
* na základe vlastnej skúsenosti si osvoja konkrétne poznatky z oblasti hudobnej teórie a histórie,

Špecifické ciele z oblasti umenia, estetiky a kreativity:

* pochopia podstatu umenia, vytvoria si vzťah k umeniu, majú priamu skúsenosť v oblasti špecifických umeleckých, estetických a psychologických kategórií – emocionalita, prežívanie, zážitok, vnímanie krásy, vlastná tvorivosť (improvizácia, kompozícia), na základe čoho dokážu reflektovať umenie, vnímať krásu, rozpoznať hodnotu, vyjadriť sa prostredníctvom umenia,

Sekundárne ciele:

* nadobudnú (prehĺbia) kľúčové kompetencie prostredníctvom hudobného umenia

**KĽÚČOVÉ KOMPETENCIE**

|  |  |
| --- | --- |
| **Názov kľúčovej kompetencie** | **Smerovanie výučby** |
| **Učiť sa učiť** | - spoznať najvýznamnejších slovenských a svetových hudobných skladateľov jednotlivých slohových období a ich vybrané diela,  - prostredníctvom hudobných činností získať schopnosť vyjadrovať svoje emócie, vzťahy a postoje, teda komunikovať umeleckými prostriedkami, |
| **Komunikatívne kompetencie** | - formovať sa ako aktívni poslucháči, tolerantní k iným kultúram a názorom, bez nekritického podliehania módnym vlnám, reklame a subkultúre, ale aj bez predsudkov k nim |
| **Občianske kompetencie** | -mať zodpovednosť za plánovanie a realizáciu spoločnej a vlastnej práce,  -uvedomiť si svoju národnú identitu v kontexte s európskou hudobnou kultúrou, získať úctu k svojej kultúre, byť hrdí na vlastné slovenské kultúrne bohatstvo a históriu  -dokázať bez predsudkov pristupovať k vnímaniu a rozširovaniu umeleckých hodnôt rôznych kultúr, |
| **Riešenie problémov** | -schopnosť spolupracovať (pri kolektívnych hudobných činnostiach a najmä pri hudobno-dramatických činnostiach), |

**VZDELÁVACÍ ŠTANDARD**

|  |  |
| --- | --- |
| **OBSAHOVÝ ŠTANDARD** | **VÝKONOVÝ ŠTANDARD** |
| **Hudobný romantizmus**   * charakteristika umeleckého obdobia * hlavní predstavitelia   **Miniatúrne a monumentálne formy romantizmu**   * F. Schubert: Klavírne kvinteto A dur, Kráľ   **Nemeckí romantickí skladatelia**   * C. M. von Weber : Čarostrelec * R.Wagner : Tanhäuser – vstup hostí na hrad Wartburg   **Doba virtuózov**   * N. Paganini- Koncert h- mol   **Vlastenectvo a exotika. Národné** **školy**   * P.I. Čajkovskij : 4. symfónia f mol   **Poľská a maďarská romantická hudba**   * F. Chopin, F. Liszt   **Talianski romantickí skladatelia**   * G. Verdi – život, dielo, ukážky z opery * G. Puccini– život, dielo, ukážky z opery   **Hudobno-pohybové činnosti**   * kultivovaný pohyb, držanie tela, pohybové stvárnenie hudobno-vyjadrovacích prostriedkov hudby: pulz, metrum, rytmus, tempo, melódia, harmónia, agogika, dynamika, farba, hudobná forma   **Ruská národná hudba. Mocná hŕstka**   * Musorgskij : Obrázky z výstavy , Korsakov : Šeharazáda   **Nórska národná hudba . E. G. Grieg :**   * E. G.Grieg: Nórsky tanec č. 2   **Tvorcovia slovenskej národnej hudby**   * Bella, V. Figuš-Bystrý – život, dielo * M. Moyzes, M. Sch.-Trnavský – život, dielo     **Vlastenecké a hymnické piesne**  **Tvorcovia českej národnej hudby 1**   * B.Smetana : Tábor. Život a dielo skladateľa   **Tvorcovia českej národnej hudby 2**   * A.Dvořák : 9. symfónia Z nového sveta. Život a dielo   **Hudba 20. storočia – impresionizmus, expresionizmus, neosmery**   * P. Debussy : Faunovo popoludnie * M. Ravel : Bolero   **Hudba 20. storočia a súčasná skladateľská generácia**  **Slovenská hudba 20. Storočia 1**   * A. Moyzes, E. Suchoň   **Slovenská hudba 20. storočia 2**   * J. Cikker, A. Očenáš   **Česká hudba 20. storočia**   * L.Janáček, B. Martinu   **Súčasná skladateľská generácia na Slovensku**  **Hudobno-dramatické činnosti**   * hudobno-dramatické činnosti, tvorivá dramatika, integrácia s výtvarnou výchovou a literatúrou * hudobno-dramatické činnosti, tvorivá dramatika, integrácia s dejepisom | **Žiak na konci 8. ročníka vie:**   * poznať významných predstaviteľov romantizmu a ich diela * z počutej skladby odvodiť a slovne vyjadriť hudobné špecifiká tohto štýlového obdobia * dokáže verbálne vyjadriť pocity z hudby * pozná a rozozná formy a významné diela skladateľov romantizmu * pozná typické znaky ľudovej hudby iných národov * vie identifikovať diela nemeckých skladateľov z obdobia romantizmu * aktívne počúvať rôzne hudobné formy z tohto obdobia * charakterizovať fenomén virtuozity vo vážnej hudbe * poznať najznámejších virtuózov tejto doby * vymenovať a vedieť charakterizovať jednotlivé znaky národných škôl * pochopiť historické udalosti a ich vplyv na skladateľovo dielo * verbálne vyjadriť pocity z hudby * poznať dielo a charakterizovať dielo talianskych skladateľov * pohybom reagovať na počutú hudbu * navrhnúť pohyb k hudbe * navrhnúť jednoduché choreografie * pohybovo improvizovať * poznať skladby skladateľov ruskej národnej hudby a ich dielo * poznať významných predstaviteľov nórskej národnej hudby a ich dielo * poznať skladby skladateľov slovenskej národnej hudby * získať prehľad o vlasteneckých a hymnických piesňach * uvedomiť si svoju národnú identitu v kontexte s európskou hudobnou kultúrou * poznať významných predstaviteľovi a ich dielo * pri počúvaní hudby spoznať charakteristické prvky konkrétneho štýlového obdobia dejín hudby * kognitívne rozoznávať a pomenovať charakteristické prvky a významných predstaviteľov impresionizmu   a expresionizmu   * verbálne vyjadriť pocity z hudby * identifikovať znaky hudby 20. storočia * vymenovať významné hudobné diela slovenskej hudby 20. storočia * vymenovať skladateľov ich diela * získať prehľad o českej hudbe 20. storočia * poznať významných predstaviteľovi a ich dielo * podľa vlastných návrhov vytvárať hudobno-dramatické celky * koncentrovane a s porozumením sledovať profesionálne hudobno-pohybového predstavenie, opísať ho vlastnými slovami a diskutovať o ňom |
| **Hlasové činnosti**   * ľudové piesne, autorské piesne, rytmizované texty, artikulačné cvičenia, dychové a hlasové cvičenia, intonačné cvičenia, hry s hlasom metódy na rozvoj sluchovo-intonačných schopností obrázky, grafický i notový záznam piesne * metódy na rozvoj sluchovo-intonačných schopností * obrázky, grafický i notový záznam piesne | Žiak dokáže   * hovoriť a spievať podľa zásad hlasovej hygieny v súlade so správnym držaním tela, technikou správneho dýchania, zreteľnej artikulácie, s mäkkým hlasovým začiatkom a použitím vhodného hlasového registra * tvorivo pracovať s hlasom – textom, rečou, zvukmi, * hlasom realizovať rytmické a melodické modely, * spievať piesne spamäti, ale i s podpornými pamäťovými prostriedkami |
| **Inštrumentálne činnosti**   * elementárne hudobné nástroje a zdroje zvuku, ktoré sú k dispozícii: * ľudské telo (tlieskanie, plieskanie, dupanie, lúskanie) * okolité predmety a prírodné materiály vydávajúce zvuk * Orffove nástroje rytmické | Žiak vie   * rozoznať elementárne hudobné nástroje podľa ich zvuku, vzhľadu i názvu * realizovať rytmické a melodické modely |
| **Aktívne počúvanie hudby**   * budovanie triednej databázy odpočutých skladieb * návšteva koncertu a hudobného podujatia organizovaného školou | Žiak dokáže   * aktívne počúvať hudbu, rozpoznať emocionálno–výrazový potenciál hudby * spoznať charakteristické prvky konkrétneho štýlového obdobia dejín hudby * vymenovať niektorých významných umelcov a hudobné telesá vo svojom regióne * formovať sa ako aktívni poslucháč, tolerantní k iným kultúram a názorom |
| **Realizácia a príprava tematických projektov** | Žiak vie   * samostatne vypracovať projekt, vyhľadávať informácie z rôznych zdrojov * prezentovať projekt na vybranú tému z oblasti hudobných štýlov, osobností a nástrojov |
| **Systematizácia vedomostí z jednotlivých tematických celkov** | Žiak si upevní, preverí a preukáže poznatky, vedomosti a zručnosti z daných tematických celkov |
| **Realizácia, tvorba a príprava celoškolského projektu** | samostatne vypracovať projekt, vyhľadávať informácie z rôznych zdrojov, dokáže prezentovať projekt |

**HODNOTENIE A KLASIFIKÁCIA**

Vzdelávacie výsledky žiakov sa hodnotia slovne a klasifikujú. V predmete hudobná výchova budeme hodnotiť stupeň tvorivosti a samostatnosti prejavu, osvojenie si potrebných vedomostí, činností a ich tvorivú aplikáciu, kvalitu prejavu a výsledkov činnosti. Dôležitým bude hodnotenie vzťahu žiaka k činnostiam na hodinách hudobnej výchovy a záujem o ne. Hodnotenie a klasifikácia žiaka sa bude uskutočňovať ako priebežné hodnotenie a celkové hodnotenie. Využívať sa bude hlavne pochvala, povzbudenie, seba hodnotenie, hodnotenie iných. Pri hodnotení vzdelávacích výsledkov žiakov sa bude zohľadňovať schopnosť využívať a zovšeobecňovať skúsenosti a poznatky získané pri praktických činnostiach, aktivita v prístupe k činnostiam, záujem o ne a vzťah k nim. Pri hodnotení vzdelávacích výsledkov žiakov so špeciálnymi výchovno-vzdelávacími potrebami sa bude brat do úvahy možný vplyv zdravotného znevýhodnenia žiaka na jeho školský výkon. Predmet hudobná výchova bude klasifikovaný na vysvedčení známkami.

Individuálne hodnotenie žiakov, prihliadanie na jeho intonačné, rytmické a pohybové spôsobilosti. Predmet je klasifikovaný známkou. Hodnotenie vychádza z metodického pokynu k hodnoteniu žiaka č. 22/2011 a je realizované slovnou formou – pochvala, povzbudivé slová, atribúcia kladných vlastností a postojov, zaradenie na činnosť vyhovujúcu žiakovi (spev, taktovanie, sprievod na ľahko ovládateľnom nástroji, pohybová aktivita a pod.)

Učiteľ u žiaka hodnotí **primerane veku:**

1. **priebeh vytvárania postojov**:

* záujem o hudobné činnosti a o hudobné umenie v rámci edukačných úloh,
* schopnosť spolupracovať pri kolektívnych hudobných prejavoch a edukačných úlohách,
* schopnosť posúdiť svoj výkon (hudobné prejavy a vedomosti) a výkon spolužiakov,

1. **priebeh získavania zručností a spôsobilostí**:

* žiak spieva na základe svojich dispozícií intonačne čisto, rytmicky presne so zodpovedajúcim výrazom, pritom využíva získané spevácke, intonačné a sluchové zručnosti a návyky,
* orientácia v grafickom zázname jednohlasnej melódie,
* hra a tvorba jednoduchých rytmických sprievodov k piesňam na detských hudobných nástrojoch a hrou na telo,
* orientácia v znejúcej hudbe na základe dominujúcich výrazových prostriedkov hudby a ich funkcií,
* pochopenie veku primeraných hudobných diel a schopnosť zážitky verbalizovať a zdôvodniť,
* integrácia a transfer hore uvedených zručností a spôsobilostí pri realizácií hudobnodramatických činností,
* aktivita a prístup k hudobným činnostiam a k poznávaniu genia

,

1. **priebeh získavania hudobných vedomostí:**

* vedomosti z oblasti hudobnej kultúry a prvkov hudobnej náuky súvisiacich s preberanými edukačnými úlohami,
* poznanie najvýraznejších slovenských folklórnych regiónov, ich typické piesne a tance, slovenské zvykoslovie,

***výborný***

žiak spĺňa kritériá (a – c) na vynikajúcej úrovni:

* je usilovný, vytrvalý, pracuje primerane svojmu veku, prevažne samostatne, tvorivo a pohotovo uplatňuje osvojené zručnosti, vedomosti, návyky v úlohách,
* úspešne ich rozvíja v skupinovom a individuálnom prejave,
* dokáže vyjadriť veku primerané postoje, názory na hudobné umenie,
* má aktívny záujem o hudobné umenie,

• individuálny spev nie je podmienkou, pokiaľ sa úspešne a aktívne realizuje v ostatných

hudobných činnostiach,

***chválitebný***

žiak spĺňa kritériá:

• je menej samostatný, iniciatívny a tvorivý,

• menej využíva svoje schopnosti v individuálnom a kolektívnom prejave,

• potrebuje sústavnú pomoc učiteľa

***dobrý***

žiak realizuje edukačné úlohy priemerne:

* chýba mu iniciatívnosť a tvorivosť,
* je málo aktívny a snaživý, potrebuje sústavnú pomoc a povzbudenie učiteľa,

***dostatočný***

* žiak realizuje edukačné úlohy na nízkej úrovni, bez vlastného vkladu,

***nedostatočný***

* žiak nespĺňa kritériá – neodporúčame používať stupeň nedostatočný v celkovom hodnotení žiaka.

**Stupnica hodnotenia**

|  |  |
| --- | --- |
| 100% - 90% | výborný (1) |
| 89% - 75% | chválitebný (2) |
| 74% - 50% | dobrý (3) |
| 49% - 30% | dostatočný (4) |
| menej ako 29% | nedostatočný (5) |